Moontlike volkstaat? | Die Vryburger
Om aan hierdie "gestrande" Afrikaners 'n heenkome te bied, het 'n paar vriende – onder leiding van mnr Dick Davel van Hopetown – besluit om die Noord-Kaap as moontlike volkstaat te laat ontwikkel.
Daar is nog geen kontakpersoon vir die Sentraal-Karoostreek aangewys nie, maar mnr Dick Davel kan vir enige algemene navrae gekontak word. Sy e-posadres is [email protected]
Geskryf deur "Die Vryburger" se spesiale korrespondent, Peter Murray
15 thoughts on "Moontlike volkstaat?"
Stoffel July 17, 2012 at 5:54 pm
Ek dink die woorde 'Volkstaat", "Moontlike Volkstaat", "Voorgenome Volkstaat" en selfs "Volkstrust" behoort met uiterse omsigtigheid gebruik te word. Hoeveel "volkstate" is op die horison en waar lê die fokus? Die volkstaat waarvoor die VVK hom be-ywer, die "moontlike volkstaat" waaroor die onderhawige berig handel (of is dit een-en-dieselfde?) of al die ander volkstate wat deur ander volkstaat-propagerende groepe verkondig word? Dit sal interessant wees om te weet of die VVK-Volksraad homself vereenselwig met die gedagte van 'n "moontlike volkstaat" in die aangeduide gebied. Ek mag verkeerd wees maar ek dink dat, wat die VVK-Volksraad betref, die ligging en omvang van grondgebied vir die VVK-Volkstaat nog vêr van gefinaliseer is indien dit hoegenaamd op hierdie stadium op die agenda is.
Indien die VVK-Volksraad geen amptelike sanksie of enige oorweging aan die "moontlike volkstaat" wat hier ter sprake is, verleen het nie, behoort dit duidelik so gestel te word ten einde verwarring te voorkom. Miskien behoort daar, wat die VVK betref, van 'n VVK-Volkstaat gepraat te word ten einde onsekerheid oor wie se "Volkstaat" ter sprake is, uit die weg te ruim.
By gebrek aan meer inligting kan die "moontlike volkstaat" waaroor die berig handel, myns insiens meer as 'n nedersetting as 'n moontlike volkstaat beskou word.
Voornoemde is nie bedoel om afbreuk te doen aan die prysenswaardige poging om aan Afrikaners 'n tuiste binne groepverband te skep nie.
Ai Tog July 18, 2012 at 9:43 am
Ai …. nou is dit 'n baklei oor wie se volkstaat dit is. Die VVK het een, die groep het een, die AWB, die Verkenners …. almal storm net voort in hulle eie rigting – klink soos die groot trek …. die klomp trek soontoe – daardie soontoe …
Maar sterkte daar …..
Peter Murray July 18, 2012 at 2:19 pm
Ek kon maklik die woord "moontlike" met "definitief" vervang het, maar dan sou daar waarskynlik 'n stortvloed van kritiek gewees het, want wie gee my die reg om te sê dit sal DEFINITIEF daar wees!
Vir diegene wat ons ondersteun is die keuse goed, veral as alle faktore in ag geneem word. Natuurlik sal daar mense wees vir wie dit nie 'n goeie keuse is nie, maar dit is nie belangrik nie.
Die Nuwe Suid-Afrika is nou meer as 18 jaar oud, en intussen stry en baklei Afrikaners op al wat 'n forum is oor wat, waar, wanneer, gedoen moet word. Niemand doen egter iets positiefs nie. Dit praat net, maar doen niks.
Intussen word daar gemiddeld 5 Afrikaners per dag vermoor, om van ander soorte misdaad nie eers te praat nie.
Of die voorgestelde volkstaat nou gaan realiseer of nie, daardie gebied het die minste misdaad, en die kanse dat ENIGE volkstaat gaan slaag, is daar die beste.
Ek het doelbewus nie presiese grense getrek nie, omdat kritici weer oor 'n paar jaar (wanneer omstandighede miskien radikaal gaan verander) vir my gaan vra waarom my grense dan nie gerealiseer het nie.
Die groeipunte is reeds aangedui, en die res van die gebied kan slegs bepaal word as Afrikaners bewys het dat hulle 'n volkstaat wil hê en dit fisies gaan beset. Jy kan 'n perd krip toe lei, maar jy kan hom nie dwing om die water te drink nie.
Wat die volkstaat se ligging betref; enige gebied in Suid-Afrika sal vir ons volk goed wees, maar ons moet net een ding onthou, daar is ander volke en etniese groepe ook in die land. Almal ding mee om 'n plekkie in die son. Solank die ANC regeer sal die Afrikaner 'n minderheidsgroep bly, en dus agter in die ry moet gaan staan. Die ANC gaan nie vir ons 'n volkstaat in die mooi, ryk en vrugbare dele van Suid-Afrika gee nie, ook nie daar waar die swartes oorweldigend in die meerderheid is nie. Ons kan nie 10-miljoen swartes uit ons volkstaat verjaag nie, maar ons kan met 500 000 kleurlinge gaan onderhandel oor hoe die gebied verdeel kan word. (In sekere distrikte in die "moontlike" volkstaat woon daar slegs Afrikaners en Afrikaanssprekende bruinmense. Dis tog BAIE makliker om met hulle te onderhandel, eerder as om miljoene swartes te verjaag).
Die Noord-Kaap is DEMOGRAFIES gesien die beste provinsie. En, die Sentraal-Karoo is DEMOGRAFIES gesien die beste deel van die provinsie. Die teenstand van volksvreemdes in Suid-Afrika sal in daardie deel die minste wees.
Wat meer is, 'n halwe eier is beter as 'n leë dop. Waarom wag vir die heel eier, wat heel waarskynlik nooit sal opdaag nie, as jy 'n halwe eier kan kry. Wie nie waag nie, wen nie. Ek dink 18 jaar se wag is lank genoeg, en 40 000 Afrikaners se lewens is ook genoeg. Ons praat nie meer nie, ons doen nou!
Leon Cornelius July 18, 2012 at 4:03 pm
Ai Tog, dis al wat ek ook kan sê oor jou skrywe. Die Boere-Afrikaner Volksraad bestaan dan uit o.a lede wat betrokke is by die Verkenners, AWB en HNP. Waar jy nou daaraan kom dat elkeen in sy eie rigting trek, weet nugter alleen.
Stoffel July 18, 2012 at 9:17 pm
Ten eerste, om te sê "Niemand doen egter iets positiefs nie. Dit praat net, maar doen niks." is wat die "VVK" en die "Boere-Afrikaner Volksraad" betref, doodgewoon net nie waar nie en 'n miskenning van die harde werk en volharding wat die VVK en meedoende ondersteunende organisasies onder moeilike omstandighede aan die dag gelê het. Om sovêr te kom om 'n Volksraad-verkiesing te hou en aan die Staatspresident van die RSA 'n brief (met opvolgbriewe) af te lewer waarin die ge-identifiseerde Boere-Afrikaners se eis vir selfbeskikking in 'n eie staat gestel word, is nie niks doen nie. Daarbenewens is die volksaak onder oorsese lande se aandag gebring, vergaderings word gehou en waar en wanneer ookal moontlik word die volksaak bevorder, ten spyte van teenkanting en doodswyging van die hoofstroom-media.
Dit is egter so dat die Boere-Afrikaner Volksraad slegs diegene wat hulleself "amptelik" as 'n volk of deel van 'n volk wat selfbeskikking wil hê, ge-identifiseer het en die Volksraad verkies het, kan verteenwoordig. In hierdie verband gaan dit dus nie oor losse groepe of 'n breë, veralgemeende volksaak nie.
Tweedens gaan dit wat die "VVK" en die "Boere-Afrikaner Volksraad" betref om "Boere" en "Afrikaners" wat dieselfde grondliggende oortuigings, waardes en norme nastreef, en in bepaalde verband volksgenote wat onafhanklikheid voorstaan. Vandaar die benaming "Boere-Afrikaner Volksraad". Dit gaan dus nie slegs oor mense wat hulleself as Afrikaners beskou nie.
Derdens, om selfbeskikking te verwesentlik gaan nie oor .." as Afrikaners bewys het dat hulle 'n volkstaat wil hê en dit fisies gaan beset.". Dit gaan daaroor dat daar ingevolge die Volkereg opgetree moet word en bepaalde prosedures gevolg moet word. Boere-Afrikaners het as volksgenote wat onafhanklikheid voorstaan reeds bewys dat hulle 'n volkstaat wil hê deur by die die VVK te registreer en 'n verteenwoordigende raad by wyse van 'n formele verkiesing, te kies.
Vierdens ".. maar ons kan met 500 000 kleurlinge gaan onderhandel oor hoe die gebied verdeel kan word." Daar kan nie met groepe in die land onderhandel word oor hoe die gebied verdeel kan word nie. Die Regering van die betrokke land (in ons geval die RSA-regering) word deur 'n ge-identifiseerde volk of gedeelte van 'n volk in kennis gestel dat hy sy reg op selfbeskikking wil uitoefen en onderhandelings word met die Regering aangeknoop. Dit is presies waarmee die "Boere-Afrikaner Volksraad" besig is. Die verdere stappe wat geneem moet word indien die betrokke regering nie wil onderhandel nie, is nie hier ter sprake nie. Watter onderhandelings-
bevoegdheid het die Kleurlinge oor RSA grondgebied en grondverdeling en hoekom sal "miljoene swartes verjaag" moet word.
Vyfdens, "Wat meer is, 'n halwe eier is beter as 'n leë dop." Ek dink nie vir een enkele oomblik dat dit vir die "Boere-Afrikaner Volksraad" om halwe eiers of leë doppe gaan nie. Dit gaan om selfbeskikking in sy volle omvang. 'n Mens kan nie agter in jou kop 'n gedagte van "tweede prys is goed genoeg" hê as dit by selfbeskikking kom nie.
Sesdens – kyk stap 2 onder "Die regsargument" op die VVK se webblad – "Indien wel, word in onderhandeling getree om die terme en praktiese implementering daarvan te beding wat betref ligging en grootte van 'n gebied waar ons onsself sal regeer; moontlike oorgangsreëlings in die lig van huidige bevolkingsamestellings in so 'n gebied; en dergelike ander aspekte wat eers op daardie stadium ter sprake is. Voorstelle insake grootte en ligging van 'n gebied moet aan die volk voorgelê word vir finale goedkeuring.". Let op "daardie stadium ter sprake is" en "moet aan die volk voorgelê word vir finale goedkeuring.". In laasgenoemde verband is "die volk" vir wie se selfbeskikking die VVK en die Boere-Afrikaner Volksraad hulle be-ywer, diegene wat by die VVK geregistreer is.
Ten laaste, "Ai tog" my kommentaar hierbo was nie bedoel as "baklei oor wie se volkstaat dit is" nie. Daar is, soos Peter Murray tereg sê, baie forums met uiteenlopende opvattings, wat 'n volkstaat voorstaan. Die enigste instelling waarvan ek egter weet wat iets daadwerkliks doen, in ooreenstemming met aanvaarde beginsels van die Volkereg, is die VVK en die "Boere-Afrikaner Volksraad". Myns insiens is daar geen ander manier om die bal aan die rol te sit nie en dit was vir my uiters verwarrend om in die Vryburger te lees van die "moontlike volkstaat", wat, sovêr ek kon vasstel, nêrens verband hou met die VVK of die Boere-Afrikaner Volksraad nie.
Soos Leon Cornelius dan ook opmerk is die Boere-Afrikaner Volksraad verteenwoordigend van 'n wyer spektrum mense wat saam in die loopgrawe staan.
Charles July 30, 2012 at 7:42 am
Hoe meer rigtings daar getrek word hoe groter is die volkstaat op die ou einde
Peter Murray November 19, 2012 at 3:37 pm
Met alle respek; In 1995 was daar ook diegene wat gesê het "Nou moet ons 'n volkstaat kry, en vinnig ook!" Daardie gesprekke duur nou al 18 jaar, en intussen het 70 000 Afrikaners gesterf, net omdat sekere mense "vergaderings" beter ag as "fisieke optredes".
"Ons" volkstaat is nie maar net "nog 'n volkstaat" nie, maar ons werk in dieselfde rigting as wat oorspronklik deur Prof. Carel Boshoff aan die hand gedoen het.
Onlangs nog het swart groepe smalend gevra "maar waar is jul volkstaat dan," of "waar is die gebied wat kwansuis aan julle behoort?"
As ons sou sê dis die Vrystaat, of dis Gauteng, of dis Mpumalanga, sal hulle ons uitlang en sê dat ons 'n onbeduidende klein minderheidsgroep is, en dat daardie gebied wat ons as ons eie beskou, ook aan hulle behoort.
Ek wil nie in 'n klein gebied soos Gauteng saam met 10-miljoen swartes woon nie, nog minder wil ek probeer om hulle met 'n geweer daar wegjaag. En, as jy hulle met die hof dreig, sal hulle weier en 'n reuse rewolusie uitlok.
Daarteenoor; Noord-Kaap het slegs 200 000 swartes (waarvan die meeste in Kimberley woon). Noord-Kaap is meer as 361 000 vk/km groot. Dit is S.A. se veiligste provinsie. Orania het reeds 'n meerderheid blankes (meer nog, daar woon GEEN nie-blankes nie). Strydenburg en Hopetown is vinnig op pad om ook blank te word. Indien 500 000 Afrikaners hulle oor die volgende 10 of 20 jaar in die "grens-distrikte" (dit wil sê, distrikte waar die Afrikaner-agterstand klein is) gaan vestig, het ons 10 distrikte waarin ons 'n volstrekte meerderheid sal hê. In die hele Transvaal en Vrystaat glo ek nie daar bestaan sulke distrikte nie. Gaan kyk maar na die "Demografie van Suid-Afrika" op Wikipedia.
* Laastens; as ek weet die VVK se doen-en-late gaan op die ou end suksesvol wees, is dit 'n ander saak, maar watter waarborg het ek dat dit wel die geval sal wees. Tussen 1995 en vandag was daar al tientalle organisasies (waaronder die Volkstaatraad) wat hulle vir oplossings beywer het, maar almal het misluk. Intussen duur die misdaad onverpoosd voort.
As ons vir daklose, werklose, verarmde blankes (veral bejaardes) 'n heenkome wes van die Oranjerivier kan gee, waarom nie. In Gauteng word hulle nou teen sowat 5 per dag afgemaai, terwyl Noord-Kaap se moordsyfer omtrent 5 per jaar is.
Bouwerk aan 2-slaapkamerhuisies vir verarmde bejaardes begin sodra ons die R250 000 (wat ons benodig) ingesamel het. Daar is 20 000 verarmde bejaardes in Gauteng wat (soos slagskape) sit en wag dat dit hul beurt moet wees om deur barbare vermoor te word. Ons, wat lede van De Goede Hoop Trust is, gaan nie wag vir daardie 20 000, hulpelose, tenger oumensies, om vermoor te word nie. Ons wil hulle so vinnig as wat ons vir hulle onderdak in Noord-Kaap kan gee, uit Gauteng weg kry, want môre (wanneer die VVK eendag gereed is) mag dit te laat wees.
Pietafew November 29, 2012 at 3:45 pm
'n Baie interessante gesprek! En ja, ek sal ook graag 'n klip in die bos wil gooi!
Ek dink elk se sienings het goeie en slegte punte.
Toevallig het ek prof. Carel Boshoff se boek onder oe gehad en ek sal graag 'n debat oor die vlge. punte wil he nl.:
is die sog. wyd-verspreiding van ons Boere-Afrikanervolk (koukasiers), wat telkemale teen ons kop gegooi word, nie net oe verblindery nie?
waarom KAN ons nie die O.V.S. as ons WETTIGE erkende gebied terug opeis nie?
sou die swartes dan nou 'n bohaai opskop oor die 1913 Naturelle-gebiede, kan ek GEEN rede sien waarom ons NIE die OVS kan opeis nie. Die Basoetoes HET alreeds hul gebied en met die in die OVS kan 'n plan gemaak word …!
dat dele van die N-Kaap geinkorporeer kan word, is NIE uitgesluit nie – MAAR die Griekwas het EERSTE aanspraak daar EN sal SAAM met die Tswanas hul vereenselwig!
Enigiemand wat die September National Imbizo (Pakama), onder oe gehad het, sal verstaan wat ek hier se.
GLOBALE verhitting moet OOK in berekening gehou word ….
dat gedeeltes van die ou ZAR opgeeis word wat ons gebied in Natal (wat tropies gaan word), opgeeis word, en eerder uitgeruil word met gedeeltes wat ons s'n was in die KP ….
Ek, persoonlik, dink dat ons NIE genoeg skree oor die vlge.:
HOE ons van plase af verdryf word
HOE ons skole/universiteite/ opleidingssentrums/welsynsorganisasies/wapens ens.ens. moes PRYSGEE a.g.v TREITERING en INTIMIDASIE en hoeveel VERARMING alreeds plaas gevind het a.g.v bedankings/vervroegde pensioene/swart bemagtiging/hofsake ens.ens.
dat ongeveer 900,000 van ons mense NEE gestem het tydens die 1992 referendum en
dat F.W NIE die KONSEPwetgewing/grondwet aan die wettige stemgeregdigdes voorgele het ter goedkeuring ALVoRENS almal na die stembus is nie! Diegene wat ene Janneman se artikels hieroor in Die Afrikaner gevolg het, nl. Brittanje en kie. en hoe die NP tot 'n val gebring is (asook ander moonthede), sal verstaan wat ek hier kwytraak.
Ek voel dus ons word aan die neus rondgelei en staar ons blind teen die VErSPREIDiNGs-issue terwyl ons mense, wat ONS vermoor en verkrag en treiter, deur gesondheidsprogramme en diesmeer aan die lewe hou!
En dan oorweeg Obama nou bleikbaar om die hele VS te ontwapen en traktate dienooreenkomstig, met vreemde lande te sluit!??
Die Afrikaners is voorwaar, ,moegoe' (onnosel), soos die Nigeriers dit se!
Groetnis in perspektief …
Pietafew November 30, 2012 at 10:22 am
Paul, ek skryf maar soos die gedagtes by my opkom en ek wil graag die vlge. ook kwyt raak.
Ek haal my hoed vir julle mense af en dit wat julle alles tot stand gebring het en nog be-oog, MAAR ek voel dat julle jul, desnieteenstaande julle oortuigings dat die VVK baie stadig is, SAAM met die VVK moet skaan en REGISTREER as Boere-Afrikanevolk en beslis VORM 16 tov EIENDOMME moet invul, sodat die demografie van ons mense bepaal kan word en ons 'n sterker bedingingsmag gee wanneer die ANC te voorskyn kom met hul NASIONALISERINGSprogram ……
As JULLE nie die VVK/Volksraad as oorkoepelende organisasie wil aanvaar nie, en NIE wil registreer nie, HOE verwag julle dat buitestanders in julle en die VVK se geloofwaardigheid moet glo?
Julle sal net gesien word as deel van die arme versplinterde Afrikanergroepe wat nou weer op 'n ANDER been is.
En soos ek aan jou uitgewys het, moet jy baie, baie versigtig wees nie net tov die mense in daardie omgewing nie, maar veral tov die WATERS!
Het Mandela nie gese: ,Slyp julle spiese en gooi dit in die see ' nie en het die Siener nie ook geskryf dat die Duitsers ons van die kranse sal kom afpik nie? (Die Vierkleur wapper weer)
Ongelukkig verwar die oorgrote meerderheid mense die REENboog met sy sewe vaste kleure wat as 'n eenheid 'n boog vorm en 'n simbool is van ons verskillende kulture, en
11 tale en vir ons 'n kontrak is tov VREDE met die Allerhoogste, met Smarties of Mixit wat smelt en een kleur vorm … Ek wonder maar net, soos in die geval van Pakama, watter taal en watter kultuur gekies sal word?
Gelukkig wil dit nou voorkom asof van die Ministerie aan sekere Provinsies MEER magte wil toeken en asof daar 'n moontlikheid is dat daar NoG Provinsies geskep gaan word …
Ek wens jou dus voorspoed toe met jou idees, maar onthou, EENHEID maak MAG.
Pietafew November 30, 2012 at 3:08 pm
NS: Apologie, Paul: Ek antw. op Peter Murray se skrywe.
Wens-ek-kan-vlug December 17, 2012 at 4:19 pm
Ek sal eerder aanhou trek as wat ek stil sit en wag om vermoor te word. Elke klankie wat ek hoor, vrees ek vir my familie. Ek swot om land uit te gaan. Ek weier om hier te bly en "mense" te help wat deur die nag ander mense se lewens en mense regte wegneem. Wat doen ons? Wat sal jy doen as "Hulle" jou dogter, vrou en ma voor jou verkrag, en dan bid jy maar dat hulle nie jou familie sal dood maak nie, alhoewel jou familie graag dood sal wil wees na wat met hulle gebeur het. Sal jy nie self bid dat dit nie sou gebeur het nie? As jy wil kan jy maar stil sit. Ek is te lief vir my familie om nie te baklei nie.
L vir R January 28, 2013 at 5:52 am
Ek wil ook graag my deeltjie bylas interme van selfbeskikking, na ek al die kommentare gelees het. Ek het gister uit die buiteland verneem dat daar ook in Europa en veral in Engeland n migrasie van blankes is na veiliger dele. http://www.dailymail.co.uk/news/article-2269058/British-families-self-segregate-whites-abandon-urban-areas-countryside.html presies wat ons hier plaaslik op verskeie maniere poog.
Self het ons na die Wes Kaap gemigreer uit Transvaal en sedert ons in die Wes Kaap woon merk ek dat daar toenemend mense uit die gevaarlike gebiede verhuis na die Wes Kaap met n verstommende skerp styging die afgelope vakansie seiesoen en daarna. Die totale Kaap provinsie is vir alle praktiese doeneindes nog baie onder ontwikkeld en besigheidsheid persele is bekostigbaar, en industrieele persele werklik goedkoop en dit is waarin mense nou moet bele om vorentoe welvaart te skep.
Dit wil vir my voorkom dat die Kaap provinsie uiteindelik die antwoord vir ons mense gaan word. Wat ek dus in kort probeer se is dat ons moet as volksgroep nie mekaar se pogings onderdruk of afskiet nie ons moet begin om mekaar te vind sodat al die onderskeie pogings uiteindelik kan kulmineer in selfbeskikking.
Arnie January 28, 2013 at 10:29 am
Ek het almal se skrywes deeglik gelees en neem kennis van die argumente wat hier genoem word. Ek gaan dit nie waag om daarop te reageer nie.
Wat ek wel sien is dat al die Afrikaner belange groepe hulle werk verkeerd begin.
Die Afrikaners moet eers sielkundig voorberei word.Skep 'n werkbare verwagting by die mense.
Kry die mense om die Volkstaat in plek te plaas. Geen Selfaangestelde organiesasie kan besluite neem namens die mense nie. Dit is die weg vir konfrontasie. Ek sien dit reeds in die paar skrywes hier bo.
Die blankes, of soos sommige mense verkies, die Afrikaner /Boere laat hulle nie voorskryf nie.
Ek gaan 'n eenvoudige voorbeeld gebruik om my punt te maak.
Jare gelede toe Boswill en Wilkie sirkus nog bestaan het, het hulle 'n eenvoudige resep gebruik om hulle aankoms te verkondig.
Net 'n paar plakate word in die dorp wat volgende besoek word by winkels ens geplaas.
Die inwoners het almal opgewonde gewag vir die koms van die sirkus.
'n Verwagting is by hulle geskep, en hulle het daarvoor voorberei. Hulle wou nie weet hoeveel olifante of leeus daar gaan wees nie. hulle wou nie weet wie die narre is, of wat hulle gaan doen nie. Die sirkus is net so aanvaar soos dit is. Wat saak gemaak het is dat dit 'n sirkus was, en almal was tevrede.
As die bestuur van daardie sirkus nie spesifiek was oor hulle plek en datum nie, sou die verwagting nie geskep kon word nie, en sou die inwoners nie geestelik kon voorberei nie.
Die sikustent sou nie vol mense wees nie, en meeste sou die hele petalje gekritiseer het van alles denkbaar.
Dit is presies wat gebeur met die Volkstaat. GEEN verwagtinge word geskep nie.
Nou wat moet ons doen????
Begin by die begin.
(1) Kry almal betrokke by die idee. Kies 'n Kultuurleier in elke dorp.Hy is die sameroeper van die mense. Hy is die man wat byeenkomste reël en die mense gaan na hom toe vir antwoorde of wat ookal die geval mag wees. Die Kultuurleier skakel op sy beurt met persone wat verder op die leer is. Daar word streeks Kultuurmeesters gekies wat vergaderings hou wanneer nodig. Uit die streeks leiers word Provinsiale leiers gekies wat op hulle beurt weer Nasionale vergaderings bywoon.
Dan het die Afrikaners of Blankes 'n infrastruktuur in plek.
(2) Daar moet "Sigbare" simbole geplaas word om die mense daagliks daaraan te herinner dat daar daadwerklik gewerk word aan selfbeskikking.
Die beste idee waaaraan ek kan dink is 'n vlag. Dit moet 'n groot gedoente wees. Dit word lank voor die tyd deur die Kultuurleiers verkondig, en dit word op 'n sekere dag en uur gedoen.
16 Desember is 'n goeie dag vir so 'n gebeurtenis.
Vlaë moet in hulle derduisende op elke moontlikke dorp, stad of plaas gehys word.
(3) Jaap Kelder het hier reeds al die werk gedoen. Neem die Munisipaliteite oor. Die dorpe wat dit reeds gedoen het, is suksesvol, en geen weerstand is gebied nie. Die ANC het nie die "Guts" om iets daaraan te doen nie, want hulle besef dat hulle verbrou het.
Neem weer alle munisipaliteite terug.
Die Afrikaner is nog steeds in besit van die meeste grond in Suid Afrika. Dit is waarom die swartes so histeries is daaroor. Wie grond het, het ook die mag. Ons moet dit so hou.
(4) Adverteer die Volkstaat idee met plakate wat op elke denbare plek geplaas word.
Moet NIKS in die geheim beplan nie. Dit is doodsake. Die media floreer daarop.
Verkondig die Selfbeskikkings oorlog luid en met geesdrif. Dit sal die rgering mal maak.
(5) Met bogenoemde in plek, kan ons begin om belasting te weerhou. Dit sal die laaste spyker in die ANC se doodskis wees.
DAN eers begin onderhandelinge oor 'n grondgbied vir die Afrikaners.
En dit het weer sy eie resep wat ons pas.
Nico Groenewald March 13, 2013 at 4:48 pm
Gemaksones, ekonomiese voorspoed, balangstellingloosheid, papbroekigheid ..wat kan ek dit nog noem, staan tussen ons en ons vryheid. Voeg daarby eiesinnigheid, hardkoppigheid, die eie "ek", en jy het 'n resep vir mislukking – kenmerkend aan die Boere-Afrikaner.
Ons sê gereeld:"Die tyd het gekom…." Maar, my broer, as die laaste Boer by die agterdeur probeer uitglip, gaan hy nog vir sy vrou fluister: "Die tyd het gekom !"
Ag, ek huil in my hande! Wie moet dan ook nog, soos ek, 'n broer, 'n broerskind, en 'n moeder verloor deur die swartes se toedoen? Of moet ek polities korrek sê: Deur ongelukkige toedoen?
NONSENS! As "ongelukkige toedoen"dan 'n kleur het, sal dit beslis swart wees!
Ek het 'n lang brief geskryf oor die Vrystaat as Volkstaat. Sonder enige kommentaar van lesers. 'n Skrywer vertel hierbo dat daar sigbaar aangedui moet word dat ons 'n volkstaat wil vestig. Maar ek wil eerder hê dat ons mekaar in die openbaar moet herken as volkstaters! Dan kry ek meer moed. Dan kom ek dalk agter, ek is nie die enigste profeet wat oorgebly het nie, daar is nog 7000 wat nie die knieg gebuig het nie! (Bybelse verwysing)
Die Vrystaat (en ek bly nie daar nie, wel in die Wes Kaap) is bewys as tradisioneel Boeregrond. Dan is daar ook nog die "korridor"wat die swartes aan die Boere gegee het om hulle teen die Khozas te beskerm – 'n stuk land tot by die see. gaan lees Prof Frans Moolman se onlangse boek oor navorsing rondom die woord "seggregasie", oftewel "apartheid", waat hy na vorsing gedoen het oor waar dit vandaan kom, en hoe algemeen dit was oor dekades.
Ja, die Transvaal ook. Maar jy is dom as jy dink dat dit op hierdie oomblik selfs net 'n proposisie kan wees! Nee, ons moet helder dink, wetenskaplik redeneer, en die mees bruikbare plan bedink.
En intussen – as julle wonder wie is die outjie wat met 'n helder oranje knopie in sy lapel rondloop: Gaan vra hom. Hy glo aan 'n vrye Volkstaat. En as jy hom nie vra nie, gaan hy jou in elk geval daarvan vertel !! Want "oranje", is die kleur van stryd!
Peter Murray July 28, 2013 at 7:43 pm
Hierdie is nie 'n nuwe plan wat eers onlangs oornag uitgedink is nie. Saam met wyle Prof. Carel Boshoff het honderde Afrikaners (geleerdes, ervare mense, vakkundiges, en ander deskundiges) oor jare navorsing oor 'n groot verskeidenheid onderwerpe gedoen. Die gebied wat ons (die De Goede Hoop-Afrikaners) aan werk, is welliswaar droog, warm, en 'n gebied met min infrastruktuur, maar daardie dele van Suid-Afrika wat op genoemde gebiede beter af is, het weer op ander gebiede nadele. Dit staan enige Afrikaner vry om te kies. Kies tussen VEILIGHEID, en "beter" infrastruktuur, of Historiese regte.
Jy kan kies of jy jou vrou, kinders en ouers se lewens op die spel wil plaas, sodat jy 'n "beter, groter, vrugbaarder, en mooier" plaas kan hê.
Ons kies egter VEILIGHEID eerste. Ons gaan bly liewer op 'n warm, droë Karooplaas, en sien hoe ons kinders in veiligheid grootword, as wat ons die teenoorgestelde gaan kies. Ingenieurs van die Departement Waterwese het aan Prof. Boshoff gesê die Oranjerivier het genoeg water om miljoene meer inwoners van voldoende hoeveelheid water te voorsien, as die 1-miljoen mense wat tans taar bly.
Let asseblief op die volgende statistiek.
1. GAUTENG het tussen 1990 tot 2012, 3 319 plaasaanvalle gehad, wat gelykstaande aan 19,8% van Suid-Afrika se totaal is.
2. Mpumalanga was tweede met 15,3%.
3. Noordwes was 15,2%.
4. Limpopo 12,7%.
5. Vrystaat 11,8%.
6. KwaZoeloe-Natal 11,5%.
7. Oos-Kaap 7%.
8. Wes-Kaap 4,7%.
9. Noord-Kaap 1,6%.
Tussen 70% en 75% van Noord-Kaap se inwoners praat Afrikaans as moedertaal (in sekere distrikte in die Karoo is die getal 100%). Setswana is 20%, Xhosa 5%, en Engels 1%.
In Gauteng praat 21% Zoeloe; 17% Afrikaans; en 13% Engels. Gauteng het die meeste werkloses in die hele land; Gauteng het die meeste onwettige immigrante. Sowat 15-miljoen mense woon op 'n oppervlakte van 17 010 vk/km. Wat gaan 'n handjievol Afrikaners met meer as 14-miljoen swartes in hul provinsie maak? Dood skiet? Weg jaag? Of wat?
In die Noord-Kaap – wat 361 830 vk/km groot is, woon slegs 250 000 swartes, en 500 000 bruinmense. Daar is reeds 250 000 blankes (lees: Afrikaners), en as daar slegs 550 000 Afrikaners uit ander provinsies daarheen trek, is die Afrikaners 'n meerderheid in die Noord-Kaap.
Sodra daar 'n meerderheid Afrikaners op 'n Noord-Kaapse dorp woon, kan die kiesers die huidige DA of ANC raad onttroon en hul eie wette maak. Die "volkstaat" is ook nie tot die dorpie ORANIA (met sy 1 200 inwoners) beperk nie. Die volkstaat strek van Orania af tot by die Atlantiese oseaan. Dit is 'n afstand van 750 km…..groot genoeg vir 'n Afrikaner-vryheidgebied.